A kurzus kódja: BBN-ENY-455sz.03 és ENN-340.17	
A kurzus címe: Nyelvprodukció, nyelvelsajátítás, nyelvevolúció és formális nyelvmodellek 	
A kurzus címe (angolul): Language production, language acquisition, language evolution and formal language models.	
A kurzus előadója: Biró Tamás	
A kurzus helye és ideje: VI. Benczúr u. 33., időpontot az óramegbeszélésen egyeztetjük	

A kurzus előfeltétele(i): valamely nyelvészeti elmélet ismerete vagy „formális módszerekben” való jártasság (például matematikai vagy programozási háttér).	
A jegyszerzés módja(i): gyakorlat	
Követelmények: két cikk ismertetése a félév során, aktív részvétel a többi cikk órai megvitatásában, valamint egy félévvégi kisebb házidolgozat megírása.	

A kurzus leírása, tematikája:

A modern nyelvészeti modellek középpontjában általában a nyelv ismerete, a kompetencia áll. A kurzus a nyelv további három aspektusának a formális/számítógépes modellezésére irányítja a figyelmet. Nyelvprodukció (performancia) alatt a tényleges – ideális esetben a kompetenciának megfelelő – nyelvi megnyilvánulások előállítását (elsősorban a mentális komputációt) fogjuk érteni. A nyelvelsajátítás a kompetencia kialakítása, a megfigyelt nyelvi megnyilvánulások alapján. A nyelvevolúció pedig a kompetencia változása történelmi léptékben. Az elmúlt évtizedben jelentősen megnőtt az érdeklődés ezen három aspektus iránt.

A kurzus bevezeti a hallgatókat ezen aspektusok (formális) modellek segítségével történő vizsgálatába. Pszicholingvisztikai és történeti nyelvészeti problémákat legfeljebb felületesen érintve, a fő kérdésünk az lesz, hogy a napjainkban elterjedt elméleti nyelvészeti modellek vajon lehetőséget adnak-e arra, hogy a kompetencia mellett a performancia, az elsajátítás és az evolúció aspektusait is modellezzük. Kiemelt hangsúlyt kap az Optimalitáselmélet. 

A kurzus formája cikkolvasó szeminárium. Minden órán megbeszéljük, egy-egy diák vezetésével, a kötelező irodalomban megadott könyvek egy fejezetét, valamint az ajánlott irodalomból választott egy cikket. (Mind angol nyelvűek.) Továbbá, a diákok háttértudásától függően, az előadó elmagyarázza a következő órán feldolgozandó cikkek megértéséhez szükséges előzetes ismereteket. A kurzus követéséhez ajánlott egy-két nyelvészeti elmélet (például az Optimalitáselmélet) felhasználói szintű ismerete, valamint a formális megközelítések iránti nyitottság. Utóbbi segítségével pótolhatók az előbbi hiányosságai.

A jegyszerzéshez két választott cikket kell bemutatni, a többi megvitatásában pedig aktívan részt venni (értsd: előzőleg el is olvasni). Továbbá, egy rövid házidolgozatot (min. 3 oldal) kell a vizsgaidőszakban beadni, amely legalább két feldolgozott cikkre épül (ebből legalább egy olyan legyen, amelyiket nem a hallgató prezentált órán). Erősen javasolt, hogy a házidolgozat vagy valamelyik, órán tárgyalt módszert alkalmazza egy konkrét nyelvészeti jelenségre; vagy pedig az egyik módszert implementálja számítógépes program formájában, és kísérletezzen az implementációval.

A kurzushoz tartozó kötelező irodalom:

Partha Niyogi. The Computational Nature of Language Learning and Evolution. MIT, 2006.
Charles D. Yang. Knowledge and Learning in Natural Language. Oxford UP, 2002.
Christiansen és Kirby (eds.). Language Evolution. Oxford University Press, 2003.

A kurzushoz tartozó ajánlott irodalom:

1. Performancia, sztochasztikus módszerek:

Frederick J. Newmeyer. ‘Grammar is Grammar and Usage is Usage’. Language 79 (2003), 682-707.
Brady Clark. ‘On stochastic grammar’. Language 81 (2005):1, pp. 207-217.

2. A nyelv biológiai evolúciója:

M. Hauser, N. Chomsky és T. Fitch. ‘The Faculty of Language: What Is It, Who Has It, and How Did It Evolve?’ Science vol. 298 (22 November 2002), pp. 1569-1579.
D. Bickerton. ‘Language evolution: A brief guide for linguists’. Lingua 117 (2007) 510-526
Biolinguistics c. folyóirat cikkei

3. Kulturális és nyelvi evolúció modelljei:

Claidiere és Sperber. ’The role of attraction in cultural evolution’. Journal of Cognition and Culture 7 (2007):1-2, pp. 89-111.
Simon Kirby (ed.). Language Evolution and Computation. (ESSLLI Vienna 2003) cikkei.
Gerhard Jäger. ‘The evolution of convex categories’. to appear in Linguistics and Philosophy. http://wwwhomes.uni-bielefeld.de/gjaeger/publications/convexity.pdf

4. Optimalitáselmélet:

Smolensky és Legendre (eds.). Harmonic Mind. MIT Press, 2006. Kijelölt fejezetek.
Bruce Tesar. Learnability.
Tamás Biró. ’The Benefits of Errors: Learning an OT Grammar with a Structured Candidate Set’. In: Proceedings of the Workshop on Cognitive Aspects of Computational Language Acquisition, pp. 81-88. http://acl.ldc.upenn.edu/W/W07/W07-0611.pdf.
Gerhard Jäger. ‘Learning constraint sub-hierarchies. The Bidirectional Gradual Learning Algorithm’. In R. Blutner & H. Zeevat (eds.), Pragmatics in OT. Palgrave MacMillan, pp 251-287. http://wwwhomes.uni-bielefeld.de/gjaeger/publications/bgla.pdf.
Paul Boersma és Silke Hamann. ‘The evolution of auditory contrast’. Rutgers Optimality Archive 909. http://www.fon.hum.uva.nl/paul/papers/EvolutionOfContrast.pdf, http://www.fon.hum.uva.nl/paul/presentations/BoersmaHamannHandout.pdf.
Paul Boersma. ‘A programme for bidirectional phonology and phonetics and their acquisition and evolution’. Manuscript, ROA-868. 2006. http://roa.rutgers.edu/view.php3?id=1229.
Jason Mattausch. ‘Optimality, bidirectionality & the evolution of binding phenomena’. Res. Lang. Comput. 5 (2007), pp. 103-131.